Henricus Dei gratia Eduensis episcopus, Harverio, venerabili abbati Ungiacensi, totique conventui salutem. Fovere loca religiosa et ampliare divinum munus est et racioni valde consentaneum. Inde est quod vobis, in Domino dilectissimi, et sacrosancte ecclesie vestre concedimus et donamus imperpetuum decimas vinearum quas possidetis et quas acquiretis et plantabitis et decimas terrarum quas aliquomodo excolletis in parochia Alisie, nulla decetero retenta questione. Quisquis igitur contra hanc donationem venire presumpserit, nisi commonitus infra quadraginta dies digne prefate ecclesie satisfecerit, astrictus sententia anathematis eterne subjaceat dampnationi.